section_heading: Povijest
paragraph_text: Osnovana je 20. srpnja 1924. u Parizu, dok je još José Raúl Capablanca bio svjetski prvak. U svojim ranim godinama FIDE je imala vrlo malen utjecaj. Razlog tomu bilo je odbijanje Sovjetskog saveza da se pridruži. Oni su šah i politiku smatrali bezuvjetno povezanima, dok FIDE nije bila politička organizacija. No situacija se promijenila kada je veliki svjetski prvak Aleksandr Aljehin preminuo 1946. godine. FIDE je ponudila da organizira turnir da bi mu se pronašla zamjena, a Sovjetski Savez se pridružuje, shvaćajući da je izrazito važno biti uključen u taj proces.